פרנץ ולטר שטאלקר

פרנץ ולטר שטאלקר (בגרמנית: Franz Walter Stahlecker; 10 באוקטובר 1900 – 23 במרץ 1942) היה מפקד משטרת הביטחון של האס אס בנציבות הרייך אוסטלנד בשנים 1941–1942.<ref></ref> פיקד על איינזצגרופה A, אחת מארבעת האיינזצגרופן שפעלו במזרח אירופה הכבושה בידי גרמניה הנאצית.<ref name="Stahlecker, Franz Walter"></ref> נהרג על ידי פרטיזנים סובייטים, והוחלף על ידי היינץ יוסט.

== ביוגרפיה ==
=== ראשית חיים ===
שטאלקר נולד למשפחה עשירה בשטרננפלס ב-10 באוקטובר 1900.<ref name="Headland 1992 152"></ref> הוא היה השני מבין שלושת בניו של הכומר ומנהל הלימודים אוגן שטאלקר ואשתו אנה צייסר. הוא שירת בצבא בין 21 בספטמבר ל-7 בדצמבר 1918. בין השנים 1919–1920 היה שטאלקר חבר ב- Deutschvölkischer Schutz und Trutzbund, הארגון האנטישמי הגדול והמשפיע ביותר בגרמניה אחרי מלחמת העולם הראשונה, ובארגון דומה בשם Organisation Consul. הוא למד באוניברסיטת טיבינגן, שם קיבל תואר דוקטור למשפטים בשנת 1927. ב-14 באוקטובר 1932 התחתן עם לואיז-גבריאל פריין פון גילטלינגן ונולדו להם ארבעה ילדים.

=== קריירה נאצית מוקדמת ===
ב-1 במאי 1932 הצטרף שטאלקר למפלגה הנאצית (מספר חבר 3,219,015) וכן לאס אס (מספר חבר 73,041). ב-29 במאי 1933 מונה לסגן מנהל המשרד הפוליטי של משטרת מדינת וירטמברג. בשנת 1934 מונה לראש הגסטפו במדינת וירטמברג ובמהרה הוצב למשרד הראשי של האס דה.<ref name="Stahlecker, Franz Walter" /> ב-11 במאי 1937 הפך לראש הגסטפו בברסלאו. לאחר האנשלוס בשנת 1938, הפך שטאלקר לראש האס דה של מחוז הדנובה (וינה), תפקיד בו המשיך לכהן גם לאחר שהועלה לדרגת אס אס שטנדרטנפיהרר. בקיץ 1938 מונה לתפקיד מפקח משטרת הביטחון באוסטריה, לאחר ראש הגסטפו היינריך מילר. החל מ-20 באוגוסט 1938 היה שטאלקר ראש הסוכנות המרכזית להגירה יהודית בווינה, אף שמנהיגו בפועל היה אדולף אייכמן.<ref>Saul Friedländer: Nazi Germany and the Jews: The Years of Persecution, 1933-1939, New York : HarperCollins, 1997, pp. 244–245</ref> חילוקי דעות עם ריינהרד היידריך הניעו את שטאלקר לעבור למשרד החוץ הפדרלי (Auswärtiges Amt), ולאחר מכן מילא תפקידים כמפקד משטרת הביטחון והאס דה בפרוטקטורט של בוהמיה ומוראביה בפיקודו של בריגדפיהרר האס אס קרל הרמן פרנק. באמצע אוקטובר 1939 החליטו אייכמן ושטאלקר להתחיל ביישום תוכנית לובלין.

ב-29 באפריל 1940 הגיע שטאלקר לאוסלו, שם מילא תפקידים שונים, בעיקר כמפקדם של כ-200 אנשי איינזצגרופה במשטרת הביטחון ובאס דה. הוא הועלה לדרגת אס אס אוברפיהרר.<ref></ref> הוא הוחלף בתפקיד זה בסתיו 1940 על ידי היינריך פהליס.
מפת פעילותן של האיינזצגרופן בברית המועצות, 1941
JudenFrei" (ללא יהודים)]]

=== איינזצגרופה A ===
ב-6 בפברואר 1941 הועלה שטאלקר לדרגת בריגדפיהרר, גנרלמיור במשטרה ולתפקיד מפקד איינזצגרופה A,<ref name="Headland 1992 152" /> בתקווה להמשך דרכו במשרד הראשי לביטחון הרייך (RSHA). ביוני 1941, איינזצגרופה A עקבה אחר קבוצת ארמיות צפון ופעלה במדינות הבלטיות וברוסיה עד לנינגרד.<ref name="Stahlecker, Franz Walter" /> משימתה הייתה ללכוד ולרצוח את היהודים, הצוענים, הקומוניסטים ושאר חברי הקבוצות ה"בלתי רצויות". בדו"ח של 15 באוקטובר 1941 כתב שטאלקר:<ref>שאול פרידלנדר. The Years of Extermination: Nazi Germany and the Jews, 1939-1945, HarperCollins, 2007, p. 223 </ref>

שטאלקר לאחר מותו
בחורף 1941 דיווח שטאלקר לברלין כי איינזצגרופה A רצחה כ־249,420 יהודים. הוא מונה למפקד האס אס והמשטרה ( Höhere SS- und Polizeiführer ; HSSPF) של נציבות הרייך אוסטלנד, שכללה את השטח הכבוש אסטוניה, לטביה, ליטא ובלארוס, בסוף נובמבר 1941.<ref>Encyclopedia of the Holocaust, ישראל גוטמן, editor-in-chief. New York: Macmillan, 1990. 4 volumes. , p. 1404</ref> שטאלקר נהרג ב-23 במרץ 1942 על ידי פרטיזנים סובייטים ליד גטצ'ינה, רוסיה.<ref name="Stahlecker, Franz Walter"/> היינץ יוסט קיבל אז את הפיקוד על איינזצגרופה A.

== ראו גם ==
* פוגרום קובנה

== לקריאה נוספת ==
<div style="direction: ltr;">
* 
* 
* 
</div>

==קישורים חיצוניים==

== הערות שוליים ==
 

קטגוריה:בוגרי אוניברסיטת טיבינגן
קטגוריה:אנשי הגסטפו
קטגוריה:גטו ריגה
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:איינזצגרופן
קטגוריה:גרמנים שנולדו ב-1900
קטגוריה:גרמנים שנפטרו ב-1942